Հայաստանի պաշտոնյաներն այս սկանդալի կապակցությամբ զգուշորեն ասում էին, թե կարեւորն այն է, թե տվյալ անձնավորությունն ինչ օգուտներ է բերում Հայաստանին: Ընդհանրապես, միջպետական հարաբերություններում տվյալ պետությունն առավելագույն արդյունավետության հասնելու համար պետք է ձգտի բազմաշերտ ու հորիզոնական կապեր հաստատել դիմացինի հանրային ու պետական բոլոր ինստիտուտների հետ: Բայց հորիզոնականի իմաստն էլ հենց այն է, որ թացը չխառնվի չորին, օրինակ՝ գողերի հետ հարաբերվեն գողերը, դիվանագետների հետ՝ դիվանագետները, եւ այսպես շարունակ:Առավել եւս, եթե խոսքը Ռուսաստանի հետ հարաբերության մասին է, մի երկրի, որը հայտնվել է արտաքին զարգացումների թիրախում: Եվ առավել եւս՝ Ռուսաստանի ու Հայաստանի մեղմ ասած «ինտեգրման» պայմաններում: